“ภัทร” แนะ “ขาย” GLOBAL หั่นเป้าเหลือ 21.60 บ. เซ่น “เงินเฟ้อ” กดยอดขายวูบ!
“บล.ภัทร” ปรับลดคำแนะนำ “ขาย” หุ้น GLOBAL พร้อมหั่นเป้าเหลือ 21.60 บ. ปรับลดกำไรตั้งแต่ปี 65 เซ่นสถานการณ์ “เงินเฟ้อ” พุ่ง กดดันยอดขาย-มาร์จิ้นชะลอตัว
“บล.ภัทร” ปรับลดคำแนะนำ “ขาย” หุ้น GLOBAL พร้อมหั่นเป้าเหลือ 21.60 บ. ปรับลดกำไรตั้งแต่ปี 65 เซ่นสถานการณ์ “เงินเฟ้อ” พุ่ง กดดันยอดขาย-มาร์จิ้นชะลอตัว
15 มิ.ย. 2565

บริษัทหลักทรัพย์ ภัทร จำกัด (มหาชน) ระบุในบทวิเคราะห์ ปรับคำแนะนำหุ้น บริษัท สยามโกลบอลเฮ้าส์ จำกัด (มหาชน) หรือ GLOBAL ลงเป็น “ขาย” จากเดิม “ซื้อ” และปรับราคาเป้าหมายลงเป็น 21.60 บาท จากเดิม 25.60 บาท จากความกังวลในเรื่องของการดำเนินงานของบริษัททั้งในส่วนของยอดขาย และมาร์จิ้นที่มีแนวโน้มชะลอตัวลงในช่วงครึ่งหลังของปีนี้จนถึงปีหน้า ตามการปรับขึ้นของอัตราเงินเฟ้อ
พร้อมปรับประมาณการกำไรลง 2-9% ตั้งแต่ปี 65 เป็นต้นไป โดยคาดกำไรปี 65-66 ที่ 3,700 และ 3,900 ล้านบาท (+11% และ +6% จากปีก่อนตามลำดับ)
นอกจากนั้นปรับลดคาดการณ์การเติบโตของยอดขายจากสาขาเดิม (SSSG) ลงจาก 5-6% เหลือ 3-4% และลด margin assumption ลง 5-10 bp เพื่อสะท้อนภาพ consumption slowdown ในต่างจังหวัด
ขณะเดียวกันคาดว่ากำไรไตรมาส 2/65 จะอยู่ที่ 1,100 ล้านบาท (+7% จากปีก่อน) เป็นผลจาก SSSG ที่น่าจะอ่อนตัวลงจากเดือนเมษายน (+7%) มาเป็นติดลบ low single digits ในเดือนมิถุนายน รวมถึง margin น่าจะทรงตัวจากไตรมาสก่อนที่ 26%